**Η μετάβαση από τα τμήματα Μηχανολόγων Οχημάτων και Μηχανικών Αυτοματισμού στο τμήμα Μηχανικών Παραγωγής και Διοίκησης**

Με τη συγχώνευση των τμημάτων Μηχανολόγων Οχημάτων και Μηχανικών Αυτοματισμού του Αλεξάνδρειου ΤΕΙ Θεσσαλονίκης και τη δημιουργία του τμήματος Μηχανικών Παραγωγής και Διοίκησης του Διεθνούς Πανεπιστημίου Ελλάδας, ένα κρίσιμο θέμα είναι η διαδικασία μετάβασης στο νέο τμήμα των φοιτητών των παλαιών τμημάτων που επιθυμούν να λάβουν το πτυχίο του Μηχανικού Παραγωγής και Διοίκησης. Η διαδικασία περιγράφεται λεπτομερώς στη συνέχεια. Σημειώνεται ότι το πρόγραμμα σπουδών του παλαιού τμήματος θα αναφέρεται στο εξής «παλαιό πρόγραμμα σπουδών» (ΠΠΣ) ενώ το πρόγραμμα σπουδών του τμήματος ΜΠΔ θα αναφέρεται ως ΠΣΜΠΔ.

1. **Χρήσιμες πληροφορίες**

Η διάρκεια σπουδών στο παλαιό τμήμα (ΤΕΙ) ήταν 8 εξάμηνα, εκ των οποίων 7 εξάμηνα παρακολούθησης μαθημάτων που αντιστοιχούν σε 210 πιστωτικές μονάδες (ΠΜ) και 1 εξάμηνο εκπόνησης πτυχιακής εργασίας (20 ΠΜ) και υλοποίησης πρακτικής άσκησης (10 ΠΜ). Συνολικά το ΠΠΣ αντιστοιχεί σε 240 ΠΜ.

Οι φοιτητές που εισήχθησαν στο Τμήμα ΤΕΙ θα πρέπει να ολοκληρώσουν τις υποχρεώσεις των μαθημάτων τους (υποχρεωτικά και επιλεγόμενα) σύμφωνα με το ΠΠΣ ΤΕΙ. Επειδή δεν διδάσκονται τα παλαιά μαθήματα θα πρέπει να παρακολουθήσουν τα αντίστοιχα. Οι πιστωτικές μονάδες που τους πιστώνονται είναι αυτές των μαθημάτων του Παλαιού Προγράμματος Σπουδών (ΠΠΣ ΤΕΙ).

Η διάρκεια σπουδών στο τμήμα Μηχανικών Παραγωγής και Διοίκησης (ΔΙΠΑΕ) είναι 10 εξάμηνα, εκ των οποίων 9 εξάμηνα παρακολούθησης μαθημάτων που αντιστοιχούν σε 270 ΠΜ και 1 εξάμηνο εκπόνησης διπλωματικής εργασίας (30 ΠΜ). Συνολικά το ΠΣΜΠΔ αντιστοιχεί σε 300 ΠΜ. Το πρόγραμμα σπουδών περιλαμβάνει *43 υποχρεωτικά μαθήματα και 14 επιλογής*, ένα σύνολο 57 μαθημάτων που θα πρέπει να ολοκληρώσει επιτυχώς ο κάθε φοιτητής προκειμένου να πάρει το πτυχίο του Μηχανικού Παραγωγής και Διοίκησης. Τα 43 υποχρεωτικά μαθήματα αντιστοιχούν σε 214 ΠΜ ενώ τα 14 επιλογής σε 56 ΠΜ. Η επιτυχής ολοκλήρωση των σπουδών στο τμήμα Μηχανικών Παραγωγής και Διοίκησης απαιτεί

* Επιτυχή ολοκλήρωση των 43 υποχρεωτικών μαθημάτων
* Συμπλήρωση τουλάχιστον 300 ΠΜ, η οποία για ένα νεοεισαχθέντα φοιτητή στο πρώτο εξάμηνο προκύπτει με την επιτυχή ολοκλήρωση 14 μαθημάτων επιλογής
* Ολοκλήρωση της διπλωματικής εργασίας

Για τους φοιτητές που θα επιλέξουν να μεταβούν στο τμήμα Μηχανικών Παραγωγής και Διοίκησης (ΜΠΔ) μετά από την επιτυχή ολοκλήρωση του συνόλου των μαθημάτων του παλαιού προγράμματος, θα πρέπει να πραγματοποιηθεί αντιστοίχιση μαθημάτων από την οποία θα τους αναγνωριστούν μαθήματα του ΠΣΜΠΔ και θα τους πιστωθούν οι αντίστοιχες ΠΜ. Μετά την ολοκλήρωση της εν λόγω αντιστοίχισης, θα προκύψει ένα έλλειμα ΠΜ μέχρι τις 300 το οποίο θα πρέπει να καλύψουν παρακολουθώντας επιτυχώς συγκεκριμένα μαθήματα.

1. **Διαδικασία αντιστοίχισης μαθημάτων**

Τα βήματα της διαδικασίας αντιστοίχισης μαθημάτων του ΠΠΣ στο ΠΣΜΠΔ είναι τα εξής:

* 1. Πραγματοποιείται αντιστοίχιση μαθημάτων του ΠΠΣ που έχει ολοκληρώσει επιτυχώς ο φοιτητής με μαθήματα του ΠΣΜΠΔ σύμφωνα με τον πίνακα αντιστοίχισης του τμήματος προέλευσης του φοιτητή. Με βάση την αντιστοίχιση, αναγνωρίζεται στο φοιτητή ένας αριθμός μαθημάτων του ΠΣΜΠΔ και του πιστώνονται οι αντίστοιχες ΠΜ, έστω Χ.
  2. Οι ΠΜ που υπολείπονται για τις 300, δηλαδή 300-Χ, θα πρέπει να καλυφθούν για τον κάθε φοιτητή από τα υποχρεωτικά μαθήματα του ΠΣΜΠΔ.

Η αντιστοίχιση μαθημάτων θα πραγματοποιηθεί ως ακολούθως:

Οι φοιτητές θα πρέπει να καλύψουν τις 300 ΠΜ ολοκληρώνοντας επιτυχώς όλα τα υποχρεωτικά μαθήματα και τη διπλωματική εργασία και έχοντας συμπληρώσει τουλάχιστον 14 μαθήματα επιλογής υποχρεωτικά **ανεξάρτητα** από το εξάμηνο στο οποίο βρίσκονται.

*Σημειώνεται ότι προϋπόθεση για την λήψη πτυχίου Μηχανικών Παραγωγής και Διοίκησης είναι η επιτυχής εξέταση στα 43 υποχρεωτικά μαθήματα, 14 επιλεγόμενα και στη διπλωματική εργασία. Το σύνολο τον Διδακτικών Μονάδων για την λήψη πτυχίου είναι 300ΔΜ.*

**ΠΑΡΑΔΕΙΓΜΑ 1 (οχήματα)**

**Φοιτητής του ενάτου εξαμήνου** έχει ολοκληρώσει επιτυχώς όλα τα υποχρεωτικά μαθήματα που αντιστοιχούν σε 178 ΠΜ, 8 μαθήματα επιλογής που αντιστοιχούν σε 32 ΠΜ, πτυχιακή εργασία (20ΠΜ) και πρακτική άσκηση (10ΠΜ). Ο φοιτητής κρατάει τις πιστωτικές μονάδες και επειδή έχει ολοκληρώσει την ΠΑ του προσμετράται ένα ακόμα επιλεγόμενο με 4 ΠΜ. Παρά το γεγονός ότι του απομένουν 300-210-20-4=66 ΠΜ για να πάρει πτυχίο, θα πρέπει να περάσει όλα τα υπόλοιπα υποχρεωτικά μαθήματα που του αναλογούν (16 μαθήματα, 78 ΠΜ) για να πάρει πτυχίο. *Σημειώνεται ότι θα πρέπει να παρουσιάσει εκ νέου την πτυχιακή εργασία με επαυξημένο υλικό ώστε να αναγνωριστεί ως διπλωματική εργασία (30ΠΜ).*

**Σύνολο:** 210+4+78+30 = 322 ΠΜ.

**ΠΑΡΑΔΕΙΓΜΑ 2 (οχήματα)**

**Φοιτητής του ενάτου εξαμήνου** έχει ολοκληρώσει επιτυχώς όλα τα υποχρεωτικά μαθήματα που αντιστοιχούν σε 178 ΠΜ, 8 μαθήματα επιλογής που αντιστοιχούν σε 32 ΠΜ, ΧΩΡΙΣ πτυχιακή εργασία και πρακτική άσκηση. Ο φοιτητής κρατάει τις πιστωτικές μονάδες 210 ΠΜ και για να πάρει πτυχίο, θα πρέπει να περάσει όλα τα υπόλοιπα υποχρεωτικά μαθήματα που του αναλογούν (16 μαθήματα, 78 ΠΜ) και να εκπονήσει τη διπλωματική του εργασία (30ΠΜ).

**Σύνολο:** 210+78+30 = 318 ΠΜ.

**ΠΑΡΑΔΕΙΓΜΑ 3 (αυτοματισμός)**

**Φοιτητής του ενάτου (εδώ μπορεί να είναι οτιδήποτε από 9 έως 13) εξαμήνου** έχει ολοκληρώσει επιτυχώς όλα τα υποχρεωτικά μαθήματα του ΠΠΣ (34) που αντιστοιχούν σε 198 ΠΜ, 4 μαθήματα επιλογής που αντιστοιχούν σε 12 ΠΜ, ΧΩΡΙΣ πτυχιακή εργασία και πρακτική άσκηση. Μετά την αντιστοίχιση αναγνωρίζει 31 υποχρεωτικά μαθήματα και 14 επιλογής του ΝΠΣ. Ο φοιτητής κρατάει τις πιστωτικές μονάδες 210 ΠΜ και για να πάρει πτυχίο, θα πρέπει να περάσει όλα τα υπόλοιπα υποχρεωτικά μαθήματα που του αναλογούν (12 μαθήματα, 63 ΠΜ) και να εκπονήσει τη διπλωματική του εργασία (30ΠΜ).

**Σύνολο:** 210+63+30 = 303 ΠΜ.

**ΠΑΡΑΔΕΙΓΜΑ 4 (αυτοματισμός)**

**Φοιτητής του ενάτου (εδώ μπορεί να είναι οτιδήποτε από 9 έως 13) εξαμήνου** έχει ολοκληρώσει επιτυχώς όλα τα υποχρεωτικά μαθήματα του ΠΠΣ (34) που αντιστοιχούν σε 198 ΠΜ, 4 μαθήματα επιλογής που αντιστοιχούν σε 12 ΠΜ, ΧΩΡΙΣ πτυχιακή εργασία και πρακτική άσκηση. Μετά την αντιστοίχιση αναγνωρίζει 27 υποχρεωτικά μαθήματα και 18 επιλογής του ΝΠΣ. Ο φοιτητής κρατάει τις πιστωτικές μονάδες 210 ΠΜ και για να πάρει πτυχίο, θα πρέπει να περάσει όλα τα υπόλοιπα υποχρεωτικά μαθήματα που του αναλογούν (16 μαθήματα, 80 ΠΜ) και να εκπονήσει τη διπλωματική του εργασία (30ΠΜ).

**Σύνολο:** 210+80+30 = 320 ΠΜ.

**ΠΑΡΑΔΕΙΓΜΑ 5 (αυτοματισμός)**

**Φοιτητής του ενάτου (εδώ μπορεί να είναι οτιδήποτε από 9 έως 13) εξαμήνου** έχει ολοκληρώσει επιτυχώς όλα τα υποχρεωτικά μαθήματα του ΠΠΣ (34) που αντιστοιχούν σε 198 ΠΜ, 4 μαθήματα επιλογής που αντιστοιχούν σε 12 ΠΜ, ΧΩΡΙΣ πτυχιακή εργασία και (10ΠΜ). Μετά την αντιστοίχιση αναγνωρίζει 27 υποχρεωτικά μαθήματα και 8 επιλογής του ΝΠΣ. Ο φοιτητής κρατάει τις πιστωτικές μονάδες 210 ΠΜ και επειδή έχει ολοκληρώσει την ΠΑ του προσμετράται ένα ακόμα επιλεγόμενο με 4 ΠΜ. Για να πάρει πτυχίο, θα πρέπει να περάσει όλα τα υπόλοιπα υποχρεωτικά μαθήματα που του αναλογούν (16 μαθήματα, 80 ΠΜ) και να εκπονήσει τη διπλωματική του εργασία (30ΠΜ).

**Σύνολο:** 210+4+80+30 = 324 ΠΜ.

**Συχνές Ερωτήσεις-Απαντήσεις**

**1.Τα αγγλικά ήταν υποχρεωτικό μάθημα στο πρόγραμμα σπουδών των μηχανικών Αυτοματισμού ΤΕ στο 3ο εξάμηνο ενώ στο καινούργιο προαιρετικό. Πρέπει να επιλέξω υποχρεωτικά τα αγγλικά ή όχι;**

Ναι. Πρέπει να περάσεις υποχρεωτικά τα αγγλικά αφού βρίσκεσαι στο Τμ. Αυτοματισμού.

**2.Κάποια μαθήματα όπως η Γενική Μηχανολογία-Εφαρμοσμένη Μηχανική έχει αντιστοιχία σε δύο μαθήματα (Στατική και Δυναμική). Για να περάσουμε το μάθημα πρέπει να περάσουμε ένα από τα δύο μαθήματα ή και τα δυο. Αυτό βλέπω συμβαίνει και σε άλλα μαθήματα όπως η Μετρολογία-Οργανολογία, τα Δίκτυα Η/Υ κ.α.**

Πρέπει να περάσετε και τα δύο.

**3.Πόσα ECTS μπορούμε να δηλώσουμε ανά εξάμηνο;**

43 ΔΜ ανά εξάμηνο. Στο 6ο  και μόνο για τον Αυτοματισμό 48 ΔΜ και μετά το 9ο 60 ΔΜ

**4.Μπαίνω τώρα στο 3ο εξάμηνο άλλα σύμφωνα με τις αντιστοιχίες δεν μπορώ να δηλώσω όλα τα μαθήματα του παλιού 3ου εξαμήνου γιατί κάποια προσφέρονται σε ζυγό εξάμηνο (Πιο συγκεκριμένα αθροίζονται μόλις 18 ΕCTS). Τι πρέπει να κάνουμε, να δηλώνουμε μαθήματα από μεγαλύτερα εξάμηνα που δεν χρειάζονται ιδιαίτερα προαπαιτούμενα (όπως περιβαλλοντική μηχανική ή Αρχές Οικονομικής Θεωρίας);**

Ακριβώς θα δηλώσετε μαθήματα χειμερινού εξαμήνου από μεγαλύτερα εξάμηνα

**5.Εφόσον έχουμε ολοκληρώσει όλα τα μαθήματα του ΤΕΙ η πρακτική και η πτυχιακή δεν χρειάζονται να γίνουν για να ενταχθούμε στο καινούργιο τμήμα. Σωστά;**

Σωστά. Για να ενταχθείς στο νέο Τμήμα δεν χρειάζονται η πρακτική και η πτυχιακή. Η πρακτική είναι επιλεγόμενο μάθημα στο νέο τμήμα και η πτυχιακή είναι αναβαθμισμένη ως διπλωματική εργασία

**6) Βρίσκομαι 7ο εξάμηνο του Τμ. Αυτοματισμού. Αν ένα μάθημα ήταν υποχρεωτικό στο ΠΠΣ και στο ΝΠΣ έγινε επιλογής θα πρέπει να δηλωθεί ανεξάρτητα αν σε αυτό το εξάμηνο έχουμε περασμένα όσα επιλογής χρειάζονται? (βάση του ΝΠΣ). Π.χ. χρωστάω ΣΑΕ 2 (υποχρεωτικό στο παλιό πρόγραμμα) και τώρα έγινε επιλογής στο 6ο εξάμηνο στο οποίο έχω περασμένα όσα επιλογής είναι απαραίτητα μιας και τα υποχρεωτικά του ΠΠΣ έχουν γίνει επιλογής στο ΝΠΣ.**

Ακολουθείς το παλαιό πρόγραμμα σπουδών (ΤΕΙ) δηλώνοντας τα αντίστοιχα μαθήματα από το νέο. Π.χ. για σένα τα ΣΑΕ2 είναι υποχρεωτικά. Δεν σε απασχολεί το νέο πρόγραμμα στο οποίο τα ΣΑΕ είναι επιλογής. Δηλώνεις ΣΑΕ2.

**7)Τώρα ξεκινάει το τελευταίο εξάμηνο μου (7ο στο Τμ. Αυτοματισμού). Τα μαθήματα επιλογής  που θα δηλώσω θα πρέπει να είναι αντίστοιχα των παλιών ή τα νέα επιλογής που είναι στο 7ο εξάμηνο; π.χ. θα πρέπει να δηλώσουμε το αντίστοιχο των προηγμένων συστημάτων (που ήταν επιλογής στο παλιό πρόγραμμα) ή δεν είναι απαραίτητο και μπορούμε να δηλώσουμε «νανοτεχνολογία» το οποίο δεν έχει αντιστοιχία αλλά είναι επιλογής στο 7ο εξάμηνο;**

Ακολουθείς το παλαιό πρόγραμμα σπουδών (ΤΕΙ) δηλώνοντας τα αντίστοιχα του νέου. Π.χ. για σένα τα ΣΑΕ2 είναι υποχρεωτικά. Δεν σε απασχολεί το γεγονός ότι στο νέο πρόγραμμα είναι επιλογής. Επίσης τα επιλογής και υποχρεωτικά του παλαιού θα πρέπει να τα περάσεις με τα νέα τους ονόματα βάσει των αντιστοιχίσεων. Μπορείς να δηλώσεις και επιπλέον μαθήματα αν θέλεις αλλά δεν είναι απαραίτητο για την απόκτηση πτυχίου ΤΕΙ. Θα σου χρειαστούν αν πας για το πτυχίο Παραγωγής και Διοίκησης μετά την ολοκλήρωση του προγράμματος ΤΕΙ.

**8) Έστω ότι μου μένει 1 υπολειπόμενο μάθημα για να τελειώσω το ΤΕΙ , θα μπορώ να δίνω εξετάσεις στα μαθήματα του Πανεπιστημίου να κρατάω τους βαθμούς και μόλις περάσω το υπολειπόμενο μάθημα να μου περάσουν και τα μαθήματα που έχω περάσει από το Πανεπιστήμιο?**

Ναι.

**9) Ήθελα να σας ρωτήσω αν ισχύει ότι η πρακτική στο ΟΧΗΜΑΤΩΝ δεν είναι υποχρεωτική πλέον.**

Όχι δεν ισχύει. Εξακολουθεί να είναι υποχρεωτική για όποιον ακολουθήσει το ΤΕΙ.